cyanic-selkie/wikianc huggingface dataset:
Վիլյամ Սարոյան
Կենսագրություն
Գրական կյանքի առաջին տասնամյակում Սարոյանը գրել է մի քանի հարյուր պատմվածք, որոնց մեծ մասն ամփոփվել է տասից ավելի ժողովածուներում։ Սարոյանը հատկապես կարճ պատմվածքի, նորավեպի ժանրում ներմուծել է տեղի ու ժամանակի իրողության հետ սերտորեն կապված սոցիալական-հոգեբանական թարմ թեմատիկա, արդիական հնչողություն ունեցող մարդասիրական բարոյական մոտիվներ, պատումի նոր ձևեր, քնարականությամբ ու հումորով լի հնչերանգներ, բնականություն և ճշմարտացիություն, պատկերների ու կերպարների գունագեղություն։ Սարոյանի գրական շատ կերպարներ ներկայացնում են հայկական միջավայրը՝ ազգային ավանդույթներով ու բարքերով։ Հայրենիքի մոտիվը, ինչպես և նրա դարավոր ավանդույթները պահպանող մարդկանց կերպարները հակադրվում են ապրելակերպի համահարթեցնող չափանիշներին։ Իրականության հետ նույնպիսի հարաբերության մեջ են «տարօրինակ» ու ձախորդ մարդկանց սարոյանական կերպարները ու հատկապես մանուկների և պատանիների տպավորիչ կերպարները։ Դրանք համաշխարհային գրականության մեջ մտել են որպես հոգու մաքրության խորհրդանշան։ Իրականության և երազանքի հակադրության, անհատի ներքին ազատության և հոգևոր գեղեցկության, սիրո և բարու հաստատման մոտիվներն են մարմնավորված Սարոյանի արձակում, որոնք հետաքրքրական լուծում են ստացել նաև նրա դրամաներում («Իմ սիրտը լեռներում է»), «Կյանքիդ ժամանակը», «Քարանձավի մարդիկ», «Կոտորածն մանկանց», «Խաղողի այգին» պիեսները։ Սարոյանը հայտնի է նաև իր փոքրածավալ պիեսներով, որոնք ունեն գեղարվեստական ուրույն արժեք. դրանցից են «Հեյ, ո՞վ կա, Ոստրեն ու Մարգարիտը, Բան ունեմ ասելու ռադիոպիեսը, Ամերիկացի Մեծն Ապուշը, և այլն։
1942 թվականին Սարոյանը զորակոչվել է բանակ, աշխատել զինվորական սցենարների ստեղծման վրա։ Նա պատերազմն ընկալել է որպես աղետ, այդ թեման արտացոլել «Մարդկային կատակերգություն» վիպակում և «Վեսլի Ջեկսոնի արկածները» վեպում։ 1950-1960-ական թթ. Սարոյանը ապրել է Եվրոպայում, ապա նորից հաստատվել ԱՄՆ-ում։ Այդ տարիներին ինքնակենսագրական նյութի օգտագործումով ստեղծել է հոգեբանական վիպակների շարք։
1960-ական թթ. սկսած՝ գրել է հուշագրական ժանրի գործեր։ Հատկապես ուշագրավ են Բեռնարդ Շոուին, Չառլի Չապլինին, Թ. Ս. Էլիոթին, Եղիշե Չարենցին նվիրված էջերը, հեղինակի մտորումները գրականության կոչման վերաբերյալ։
Նրա ռազմական ընկերներից մեկը Ստեն Լին էր, ում խոսքերով դեռ պատերազմական տարիներին իրենք միասին սցենարներ են գրել, նկարահանել ֆիլմեր ու վիդեոռեպորտաժներ։ Սարոյանը մոտիկից ծանոթ էր Մերիլին Մոնրոյի հետ ։
Երկու անգամ ամուսնացած է եղել հրեուհի Քերոլ Գրեյսի (Քերոլ Մարկուս) հետ։ Այս ամուսնությունից ունեն որդի՝ Արամը, և դուստր՝ Լուսինեն (Լյուսին)։
Վիլյամ Սարոյանը մահացել է 1981 թվականի մայիսի 16-ին, Ֆրեզնոյում։ Դիակիզումից հետո աճյունի մի մասը թաղվել է Ֆրեզնոյի Արարատյան գերեզմանատանը, մյուս մասը՝ Երևանի Կոմիտասի անվան զբոսայգու պանթեոնում։
Սարոյան-Հեմինգուեյ «հակամարտություն»
Ժամանակին Վիլյամ Սարոյանը և նույն ժամանակների մեկ այլ նշանավոր գրող Էռնեստ Հեմինգուեյը միմյանց հետ բուռն վեճեր են ունեցել և նրանց կռիվների մասին կան բազմաթիվ պատմություններ։ Երբեմն մարդիկ՝ հասարակությունը, գրաքննադատները, լրագրողները իրենք էին Սարոյան-Հեմինգուեյ վեճերն արհեստականորեն ավելի թեժացրել։ Իրականում երկու գրողների ու նրանց փոխհարաբերություների մասին ավելի շատ խոսվել է, քան եղել է իրականում ։
Ամեն ինչ սկսվեց նրանից, երբ Սարոյանը նոր էր մուտք գործել գրական աշխարհ։ Քննադատները միանգամից նրա գրելաոճը նմանեցրին Սթայնբեքին և Ֆոլքներին։ Շատերն էլ զուգահեռներ տարան Հեմինգուեյի հետ։ Վերջինս այդ փաստն ընդհանրապես չէր ընդունում։ Պատճառը գուցե այն էր, որ լույս տեսած հենց առաջին գրքում իր «Յոթանասուն հազար ասորի» պատմվածքում Շեվուրդ Անդերոնի անվան կողքին Սարոյանը հիշատակել էր նաև Հեմինգուեյին՝ իրեն բնորոշ անչար հեգնանքով։ Այդ առթիվ Հեմինգուեյը պատասխանել էր հանրահայտ «Esquire» ամսագրում և այդտեղ Սարոյանին բնութագրել որպես «բռան մեջ հազիվ տեղավորվող» նորելուկ գրողի, որին թվում է, թե ինքը կարող է ինչ-որ փոփոխություններ անել ։
Նույնիսկ գրականագետների և լրագրողների համեմատականները սկսեցին ոչ միշտ Հեմինգուեյի օգտին աշխատել, երբ մի հայտնի լրագրողի հոդվածում մի այսպիսի տող հայտնվեց. «Ճիշտ է, գուցեև Սարոյանը նմանակում է Հեմինգուեյին, սակայն դա նրա մոտ շատ ավելի լավ է ստացվում, քան հենց իր՝ Հեմինգուեյի մոտ»։ Այս խոսքերը մեծ ճանաչում ձեռք բերեցին այդ ժամանականերում և դա դարձան պատճառ, որ Էռնեստ Հեմինգուեյի՝ Սարոյանին ուղղված ուսուցողական տոնով հոդվածի մեջ մասնավորապես ասվեր. «Պետք է գրես ոչ թե քո մասին, այլ քեզ համար»։ Պատահական չէր նաև, որ այս դիտարկումը Հեմինգուեյը արել էր գրող-ստեղծագործություն փոխհարաբերություն տեսանկյունից։ Թերևս երկու գրողների ընդհանրությունը միայն անձնապես՝ սեփական փորձով ստուգածի ու ապրածի մասին գրելն էր։ Սակայն Հեմինգուեյի «Կորուսյալ սերնդի» հերոսին հակադրվում էր Սարոյանի գրական հերոսը ։
1939 թվականին «Քո կյանքի ժամանակը» պիեսի համար 32-ամյա Սարոյանը արժանացավ գրականության ամենահեղինաավոր Պուլիցերյան մրցանակի, որը կազմում էր 10.000 դոլար (այդ ժամանակ ահռելի գումար էր) և որից Սարոյանը հրաժարվում է՝ (այդ ժամանակ Սարոյանը և իր ընտանիքը կարիքի մեջ էին) պատճառաբանելով, որ պետությունը չպետք է միջամտի գրականության գործերին։ Սարոյանի այս արարքն առաջացնում է ոչ միայն իր հակառակորդների, այլև առաջին հերթին իր ընտանիքի անդամների ու բարեկամների դժգոհությունը։ Դրան հետևեց Հեմինգուեյի հեգնանքը. «Ի՞նչ կարիք կար 14 տարի անց կրկնելու Սինկլեր Լյուիսի արարքը։ Բոլորը չէ, որ Պուլիցերյան մրցանակից հետո Նոբելյան մրցանակ են ստանում»։ Սինկլեր Լյուիսը հրաժարվել էր Պուլիցերյանից և 4 տարի հետո արժանացել Նոբելյան մրցանակի։ Հեմինգուեյը Պուլիցերյան մրցանակ ստացավ Սարոյանից 13 տարի հետո միայն, որից մեկ տարի հետո էլ ստացավ Նոբելյան մրցանակ. Նոբելյան մրցանակ Սարոյանն այդպես էլ չստացավ ։
Սարոյանին բոլորովին դուր չէին եկել Հեմինգուեյի խոսքերն իր արարքների վերաբերյալ, և նա էլ իր հերթին հեգնում է Հեմինգուեյի «Մահը կեսօրից հետո» պատմվածքը` ասելով. «Իրականում այն (պատմվածքը) ինձ դուր է գալիս… անգամ եթե նա (Էռնեստ Հեմինգուեյը) հիմար է, նա գոնե ճշտախոս հիմար է, նա ձեզ պատմում է, թե ինչ է իրականում տեղի ունեցել և թույլ չի տալիս, որ դեպքի արագությունն իր նկարագրությունը դարձնի չմտածված, իսկ դա, ինչ խոսք, մեծ նվաճում է»։ Իսկ Հեմինգուեյը պատասխանւմ է. «Աստված վկա է, պարո՛ն Սարոյան, եղել են մարդիկ՝ շատ ավելի լավը, քան դուք, եկել են ու գնացել։ Եվ հետո ոչ ոք չի հիշել նրանց մասին, արագ մոռացվել են» ։
1943 թվականը հաջողակ դարձավ միայն Սարոյանի համար։ 36 տարեկանում «Մարդկային կատակերգություն» ֆիլմի սցենարի համար նա արժանացավ ամերիկյան կինոակադեմիայի «Օսկար» մրցանակին։ Նույն թվին էկրան էր բարձրացել նաև Հեմինգուեյի «Ում մահն է գուժում զանգը» վիպակի հիման վրա նկարահանված «Ում մահն է գուժում զանգը» ֆիլմը, որտեղ, ի դեպ, խաղում էր ազգությամբ հայ Ակիմ Թամիրովը և այդ ֆիլմում խաղացած դերի համար երկրորդ պլանի լավագույն դերասան անվանակարգում առաջադրվել էր մրցանակի։ Ֆիլմն առաջադրված էր 7 տարբեր անվանակարգերում, որոնցից ոչ մեկում Հեմինգուեյը ներառված չէր։ Իսկ արդեն օսկարակիր Սարոյանի առջև խոնարհվեց ողջ Հոլիվուդը։ Առհասարակ, «Մարդկային կատակերգություն» ֆիլմն իր հաջողությամբ, կինոթատրոններում հաճախելիությամբ և ստացված հասույթով մի քանի անգամ գերազանցեց «Ու՞մ համար է ղողանջում զանգը» ֆիլմին։ Ու թեև մասնագիտական հաջողությունների պակաս Հեմինգուեյը չուներ, բայց սա ևս մեկ անգամ ակամա լարում մտցրեց նրանց փոխհարաբերություններում ։
Պատմություններ կան նաև այն մասին, որ իբրև նրանց վեճերը երբեմն հասել են անգամ ծեծի։ Ամենահայտնի պատմությունն այն է, որ հետպատերազմյան Փարիզի «George V» ռեստորանում հարբած Հեմինգուեյը, տեսնելով Սարոյանին, բացականչում է. «Աստված իմ, ի՞նչ է անում այստեղ այս լրբի տղա հայը»։ Այս խոսքերից հետո Սարոյանը հարձակվում է Հեմինգուեյի վրա, ու բազմաթիվ լրագրողների, զինվորականների ներկայությամբ նրանք սկսում են սոսկալի ծեծկռտուք` ջարդուփշուր անելով ողջ ռեստորանը։ Նման պահվածք սպասելի էր երկուսից էլ, քանի որ երկուսն էլ խառնվածքով շատ տաքարյուն էին, և գուցե այս պատմությունը շատ արժանահավատ թվար, եթե չլիներ մի շատ կարևոր «բայց»։ Այդ օրը ռեստորանում ներկա էին եղել տասնյակ լրագրողներ, և անհնար էր, որ Հեմինգուեյի և Սարոյանի մասին շատ անգամ կեղծ պատմություններ գրող, անվերջ սենսացիաներ փնտրող այդ թվականների մամուլը ոչ մի կերպ չանդրադառնար ամերիկյան գրականության երկու մեծերի կռվին։ Այդ ժամանակների համար դա իսկապես ցնցող սենսացիա էր։ Սակայն հաջորդ օրը ոչ մի թերթում տող անգամ չգրվեց այդ մասին։ Տարիներ հետո էլ թե՛ Հեմինգուեյը և թե՛ Սարոյանը հերքել են այդ կռվի մասին պատմությունը ։
Կա ծեծկռտուքի ևս մի պատմություն, որը շատերի կարծիքով նույնպես հորինված է։ Պատմում են, որ այս անգամ արդեն ԱՄՆ-ում ինչ-որ գրական հավաքի ժամանակ, որը տեղի էր ունենում բոհեմական հայտնի բարերից մեկում, ներս է մտնում մի գեղեցիկ հայ կին, որին տեսնելով՝ Հեմինգուեյը բացականչում է. «Ի˜նչ հիանալի բարեմասնություններ ունի այս հայ փողոցայինը»։ Եվ իբրև դրանից հետո Սարոյանը սկսում է բռունցքներով հարվածել Հեմինգուեյին։ Ըստ էության՝ այս պատմությունը ևս քիչ հավանական է․ Հեմինգուեյը չէր կարող ներկա լինել այդ հավաքին, քանի որ այդ ժամանակ կնոջ հետ գտնվում էր Փարիզում։ Սակայն Հայաստանում տված հարցազրույցներից մեկում Սարոյանն ամեն դեպքում խոստովանում է, որ մի անգամ ամերիկյան մի բարում հարվածել է Հեմինգուեյին` տապալելով այդ ամրակազմ և ֆիզիկապես շատ ուժեղ մարդուն գետնին. «Անիկա իմ ազգային արժանապատվությունս վիրավորեց,- այսպես է պատճառաբանել իր հարվածը Սարոյանը և հետո հավելել, - բայց նա հարբած էր» ։
Ասում են նաև, որ Փարիզի սրճարաններից մեկում մինչև հիմա մի ցուցանակ է կախված, որի վրա գրված է․ «Այստեղ վիճել են Հեմինգուեյն ու Սարոյանը»։
Վ. Սարոյանից մի շարք երկեր և մասնավորապես պիեսներ բնագրից հաջողությամբ հայերեն են թարգմանել Վանիկ Ավետիսյանը, Սամվել Մկրտչյանը, Արամ Արսենյանը, Զավեն Բոյաջյանը, Նինա Ջաղինյանը, Էլֆիք Զոհրաբյանը և ուրիշներ։
Վիլյամ Սարոյանի տուն-թանգարան
2018 թ․ օգոստոսի 31-ին ԱՄՆ-ի Կալիֆոռնիա նահանգի Ֆրեզնո քաղաքում՝ գրողի տանը, որտեղ նա ապրել էր իր կյանքի վերջին 17 տարիները, բացվեց գրողի տուն-թանգարանը ։ Տանը ցուցադրված են գրողի կյանքի տարբեր շրջաններից լուսանկարներ, Սարոյանի գունանկարներ, գծանկարներ, նրա գրքերի շապիկները։ Թանգարանում կա նաև հատուկ սենյակ, որտեղ գտնվում է գրողի հոլոգրամը ։
Ազգային գիրք մրցանակի ֆինալիստ
1979 թվականին հրատարակվել է «Obituaries» ինքնակենսագրական գիրքը, որը ներկայացվել է 1980 թվականի Ազգային գիրք մրցանակին և դարձել է Ինքնակենսագրական գիրք կատեգորիայի ֆինալիստներից մեկը ։
Արտաքին հղումներ
Կատեգորիա:Անձինք նամականիշերի վրա Կատեգորիա:20-րդ դարի հայ գրողներ Կատեգորիա:Անգլիագիր հայ արձակագիրներ Կատեգորիա:Ամերիկահայ արձակագիրներ Կատեգորիա:Կոմիտասի անվան պանթեոնում թաղվածներ Կատեգորիա:Օսկարակիրներ Կատեգորիա:Հայ տղամարդ գրողներ Կատեգորիա:20-րդ դարի ամերիկացի վիպասաններ Կատեգորիա:Ամերիկահայ սցենարիստներ Կատեգորիա:Ամերիկացի տղամարդ վիպասաններ Կատեգորիա:20-րդ դարի ամերիկացի պատմվածքագիրներ Կատեգորիա:Հայ դրամատուրգներ Կատեգորիա:Հայ կոմպոզիտորներ Կատեգորիա:Պուլիտցերյան մրցանակակիրներ
Պրեզիդենտի Սառնեյ
Պրեզիդենտի Սառնեյ (Presidente Sarney), համայնք Բրազիլիայի Հյուսիսարևելյան տարածաշրջանում՝ Մարանիան նահանգի կազմում   ։ Գտնվում է Մարանիան նահանգի արևելյան մարզում։ Մտնում է Բայշադա Մարանենսի գավառի կազմի մեջ։ Բնակչությունը կազմում է 14 745 մարդ՝ 2006 թվականի տվյալներով։ Գրավում է 724,164 կմ² տարածք։ Բնակչության խտությունը՝ 20,4 մարդ/կմ²։
Պատմություն
Քաղաքը հիմնադրվել է 1997 թվականի հունվարի 1-ին։
Ծանոթագրություններ
Կատեգորիա:Բրազիլիայի բնակավայրեր Կատեգորիա:Մարանիան նահանգի բնակավայրեր
Էլիզաբեթ Արդեն
Ֆլորենս Նայթինգեյլ Գրահամ (Florence Nightingale Graham, ), գործարար աշխարհում Էլիզաբեթ Արդեն անունով հայտնի կանադա-ամերիկացի գործարարուհի, մերօրյա «Elizabeth Arden, Inc.» կոսմետիկական ընկերության հիմնադիրը, որն ԱՄՆ-ում կոսմետիկայի կայսրություն է ստեղծել։ Մինչև 1929 թվականը Եվրոպայում և ԱՄՆ-ում ունեցել է 150 գեղեցկության սրահ։ Նրա 1,000 ապրանքատեսակները վաճառվել են 22 երկրներում։ Հանդիսացել է միակ սեփականատեր և կարիերայի գագաթնակետին եղել է ամենահարուստ կանանցից մեկն աշխարհում։
Նախապատմություն
Ծնվել է 1881 թվականի Նոր տարվա նախօրյակին Կանադայի Օնտարիո նահանգի Վուդբրիջ համայնքում։ Ծնողները Կանադա էին ներգաղթել 1870-ական թվականներին Միացյալ Թագավորության Կոռնուոլ թերակղզուց։ Հայրը՝ Ուիլյամ Գրահամը, շոտլանդացի էր, իսկ մայրը՝ Սյուզանը, կելտական կոռնուոլ էթնիկ ցեղախմբի ներկայացուցիչ, որը Կոռնուոլում գտնվող հարուստ հորաքրոջ հետ պայմանավորվածություն է ունեցել, որ վերջինս պետք է վճարեր իր երեխաների կրթության համար ։ Արդենը դուրս է մնացել Տորոնտոյի քույրական դպրոցից ։
Մեկնել է Մանհեթեն ավագ եղբոր մոտ և կարճ ժամանակ որպես հաշվապահ աշխատել «E. R. Squibb Pharmaceuticals Company» դեղագործական ընկերությունում։ Աշխատելու ընթացքում երկար ժամանակ է անցկացրել նրանց լաբորատորիայում ու սովորել մաշկի խնամքի մասին, որից հետո, կրկին կարճ ժամանակ, աշխատել է գեղեցկության մասնագետ Էլեանոր Ադեյրի մոտ։
Իր սրահներում ու շուկայավարման քարոզարշավների ընթացքում կարևորել է կանանց դիմահարդարում օգտագործել սովորեցնելը, ինչպես նաև առաջին անգամ ներկայացրել է այնպիսի գաղափարներ, ինչպիսիք են կոսմետիկայի գիտական ձևակերպումը, դիմահարդարումը, աչքերի, շրթունքների ու դիմահարդարման գույների համաձայնեցումը։
Արդենին է վերագրվում դիմահարդարումը որպես բարձրաշխարհիկ տիկնոջ կերպարի պատշաճ ու տեղին, նույնիսկ անհրաժեշտ հատկանիշի հաստատումն այն դեպքում, երբ նախկինում այն համարվել է ստորին խավին կամ անբարոյականներին բնութագրող հատկանիշ։ Նա թիրախավորել է միջին տարիքի ու անհրապույր կանանց, որոնց համար իր ապրանքատեսակները երիտասարդ ու գեղեցիկ տեսք էին ապահովում։
Կարիերա
1909 թվականին գեղագետ Էլիզաբեթ Հաբարդի հետ գործընկերություն է սկսել, որը սակայն լուծարվել է 1910 թվականին ։ Գրահամը, որը ձգտում էր ֆիրմային անուն ունենալ, օգտագործել է «Էլիզաբեթ» անունն իր սրահների ցուցանակների համար գումար խնայելու նպատակով, իսկ «Արդեն» անունը վերցրել է մոտակայքում գտնվող ագարակից։ Այսպես ձևավորվել է «Էլիզաբեթ Արդեն» ֆիրմային անունը ։ 1910 թվականին Նյու Յորքում հիմնել է «Red Door» սրահը, որն այդ ժամանակից ի վեր օգտագործվել է նրա անվանը զուգահեռ։
1912 թվականին մեկնել է Ֆրանսիա՝ Փարիզի գեղեցկության սրահներում դեմքի մերսման տեխնիկաներ սովորելու նպատակով։ Վերադարձել է իր կողմից ստեղծված կարմրաներկի ու երանգավորված դիմափոշու հավաքածուով։ 1915 թվականին ընդլայնել է միջազգային գործունեությունը՝ ամբողջ աշխարհում սրահներ բացելով։ 1934 թվականին Մեն նահանգի Հռոմ քաղաքում բացել է ԱՄՆ-ում առաջին նպատակային գեղեցկության սպան, որը գործել է մինչև 1970 թվականը ։
1962 թվականին ֆրանսիական կառավարության կողմից կոսմետիկայի արդյունաբերության մեջ ունեցած ներդրումների համար արժանացել է Պատվավոր Լեգեոնի շքանշանի ։
Վախճանվել է 1966 թվականի հոկտեմբերի 18-ին Մանհեթենի «Լենոքս Հիլ» հիվանդանոցում և հուղարկավորվել Նյու Յորք նահանգի Սլիփի Հոլոու բնակավայրի համանուն գերեզմանատանը ։
Մշակույթում
«War Paint» մյուզիքլում արտացոլված է Արդենի մրցակցությունը Հելենա Ռուբինշտեյնի հետ։ Չիկագոյի Գուդմեն թատրոնում փորձաշրջան անցնելուց հետո 2017 թվականի ապրիլի 6-ին բեմադրվել է Բրոդվեյի «Հոլանդացի» թատրոնում և արժանացել չորս Թոնի մրցանակի, այդ թվում «Լավագույն դերասանուհի» անվանակարգում գլխավոր դերակատարման համար ․ բեմադրությունն ավարտվել է նոյեմբերի 5-ին ։
«Մերդոքի առեղծվածները» կանադական դետեկտիվ հեռուստասերիալի 2018 թվականի հոկտեմբերի 1-ի սերիայում Էլիզաբեթ Արդենը որպես Ֆլորենս Նայթինգեյլ Գրահամ մարմնավորվել է կանադացի դերասանուհի Քեթրին Ալեքսանդրի կողմից ։
Թոմ Սոյերի և Հեքլբերի Ֆինի արկածները
«Թոմ Սոյերի և Հեքլբերի Ֆինի արկածները» («Приключения Тома Сойера и Гекльберри Финна»), 1981 թվականի խորհրդային հեռուստատեսային գեղարվեստական ֆիլմ, որ բաղկացած է երեք սերիաներից և նկարահանվել է Մարկ Տվենի «Թոմ Սոյերի արկածները» վիպակի հիման վրա։
Սյուժե
Ֆիլմի գործողությունները ծավալվում են Ամերիկայի Միսսուրի նահանգի Սենտ Պիտերսբուրգ հորինված քաղաքում (Միսիսիպի գետի ափին) 19-րդ դարի կեսերին՝ մինչև Քաղաքացիական պատերազմի սկսվելը։ Որբ Թոմ Սոյերն ու իր հավատարիմ ընկերը՝ անտուն Հեքլբերի Ֆինը, արկածներ են փնտրում։ Գիշերը գերեզմանատանը նրանք ականատես են լինում սպանության, որ կատարում է Հնդկացի Ջոն, և որի հետ նրանք հետագայում ևս մեկ անգամ բախվում են գանձ որոնելու ժամանակ։
Ստեղծում
Ֆիլմի նկարահանումներն անցկացվել են Խերսոնի մարզի Բերիսլավի շրջանում, Օդեսայում, Սուխումում, Կովկասում, Խերսոնի մոտ գտնվող Լվովո գյուղում ։ Քարանձավի տեսարանը նկարահանվել է Աբխազիայում՝ Նոր Աթոս քարանձավում։ Միսիսիպի գետի «դերը» ֆիլմում կատարում է Դնեպրը ։
Ֆիլմում իրենց առաջին դերերն են կատարել իննամյա Վլադիսլավ Գալկինը (տիտրերում նշված է որպես Վլադիկ Սուխաչյով) և ութամյա Մարիա Միրոնովան՝ Անդրեյ Միրոնովի դուստրը։
Արտաքին հղումներ
Կատեգորիա:1981 ֆիլմեր Կատեգորիա:Խորհրդային արկածային ֆիլմեր
Կարվինովկա
Կարվինովկա (Карвинівка), գյուղ Ուկրաինայի Ժիտոմիրի մարզի Ռոմանովսկի շրջանում։ Հիմնադրվել է 1781 թվականին։
2001 թվականի տվյալներով Կարվինովկա գյուղում բնակվում էր 887 մարդ։ Բնակավայրը զբաղեցնում է 286,3 կմ² տարածք։ Բնակչության խտությունը կազմում էր 3,1 մարդ/կմ²։
Արտաքին հղումներ
Կատեգորիա:Ուկրաինայի Ժիտոմիրի մարզի Ռոմանովսկի շրջանի բնակավայրեր Կատեգորիա:Ուկրաինայի գյուղեր Կատեգորիա:1781 թվականին հիմնադրված բնակավայրեր
Աստերոիդների ցանկ (121101-121200)
Աստերոիդների ցանկ (121001-121100) * Աստերոիդների ցանկ * Աստերոիդների ցանկ (121201-121300)
Մամայկա
Մամայկա (ռուս.` Мамайка), միկրոշրջան Ռուսաստանի Դաշնության Կրասնոդարի երկրամասի Մեծ Սոչիի Կենտրոնական շրջանում, Փսախե գետի ափին, Սոչի քաղաքի հյուսիս-արևմուտքում։ Ծովափնյա առողջարան է և զբոսաշրջության կենտրոն։
Պատմական ակնարկ
Ներկայիս ավանը հիմնադրվել է 1852 թվականին։ Առաջին քարե շինությունը, Փսախե գետի գետաբերանում կառուցված` բյուզանդական ամրոցն է (1-6-րդ դարեր)։ Մամայկա անվանումը, ամրոցի թուրքերեն` Մամայ-Քալե անվան ռուսականացված ձևն է։
Հայերը եկել են Սամսունից և Տրապիզոնից` 1896 թվականին։
Մամայկայում գործում են միջնակարգ դպրոց, ակումբ, հանգստյան տներ, ամառային կինոթատրոն և փայտամշակման կոմբինատ։
Ծանոթագրություններ
Կատեգորիա:Ռուսաստանի առողջարաններ Կատեգորիա:Սոչի Կատեգորիա:Ռուսաստանի բնակավայրեր
Տոքսիկոդերմիա
Տոքսիկոդերմիա - մաշկային ծածկույթների սուր բորբոքային ռեակցիան է, որը զարգանում է դեղորայքային անբարենպաստ ազդեցության հետևանքով ։ Ավելի հաճախ դեղորայքով հարուցված մաշկային ռեակցիաները ընթանում են մեղմ և անհետանում են դեղորայքի կիրառությունը դադարեցնելուց հետո։ Սակայն երբեմն պրոցեսի մեջ ընդգրկվում է նաև լյարդը, երիկամը և սկիզբ դնում տարածուն օրգան-համակարգային ախտահարման ։ Դեղերի անբարենպաստ ազդեցությունը բերում է նաև մազերի և եղունգների փոփոխության, ախտահարում է լորձաթաղանթները և առաջացնում քոր ։
Տարբերում են դեղերի անբարենպաստ ազդեցության դրսևորման 2 տեսակ՝ A և B։ A տեսակի ռեակցիաների կողմնակի էֆեկտները կանխատեսելի են և կոչվում են դեղատոքսիկության ռեակցիաներ ։ Մինչդեռ տեսակ B-ն կամ գերզգայունության ռեակցիաները, հաճախ իմուն միջնորդված ռեակցիաներ են և դրսևորվում են նորմալ դեղաչափի կրկնակի կիրառման դեպքում ։ Գերզգայունության ռեակցիաների հիմքում ընկած է ժառանգական նախատրամադրվածությունը, օգտագործված դեղամիջոցի դեղատոքսիկությունը և առաջացած իմուն պատասխանը, որը ի վերջո հանգեցնում է տոքսիկոդերմիայի դրսևորման ։
Դասակարգում
Դեղերի անբարենպաստ ազդեցության ամենածանր և կյանքին սպառնացող դրսևորումներներն են՝
Դեղերի անբարենպաստ ազդեցության հետևանքով դրսևորված այս ծանր մաշկային ռեակցիաները ստորաբաժանվում են որպես գերզգայունության կամ իմուն-միջնորդված ռեակցիաներ։
Արտաքին տեսք
Մաշկային ախտահարման ամենատարածված տեսակը կարմրուկանման կամ էրիթեմատոզ ցանն է (դեպքերի 90%-ում ): Ավելի հազվադեպ կարող է լինել եղնջացան, պապուլոսկվամոզ, պուստուլա, պուրպուրա, բուլյոզ ախտահարում։
Մեխանիզմ
Հիմքում ընկած է իմունոլոգիական (օրինակ՝ դեղորայքային ալլերգիա) կամ ոչ իմունոլոգիական (օրինակ՝ ֆոտոդերմատիտներ կամ հակակոագուլյանտների կողմնակի ազդեցություններ)։
Դեղորայքներ
Տոքսիկոդերմիայի պատճառ ավելի հաճախ հանդիսանում են անտիբիոտիկները, սուլֆա պրեպարատները, ոչ ստերոիդային հակաբորբոքային դեղերը (ՈՍՀԲԴ), քիմիապրեպարատները, հակացնցումային և հոգեմետ դեղերը ։
Որոշ դեղամիջոցներ էլ ավելի քիչ հավանական է, որ տոքսիկոդերմիայի պատճառ կդառնան։ Դրանք են՝ դիգոքսին, ալյումինի հիդրօքսիդ, մուլտիվիտամիններ, ացետամինոֆեն, ասպիրին, թիամին, պրեդնիզոն, ատրոպին, կոդեին, հիդրոքլորոթիազիդ, մորֆին, ինսուլին, վարֆարին և սպիրոնոլակտոն ։
Ախտորոշումը
Դեղորայք հարուցված տոքսիկոդերմիան ախտորոշվում է մեծամասամբ ըստ բժշկակական պատմության և կլինիկական հետազոտությունների։ Նրանք կարող են նմանակել նաև այլ մաշկային հիվանդությունների, որը կարող է դժվարացնել ախտորոշումը (օրինակ՝ դեղորայք հարուցված համակարգային կարմիր գայլախտ կամ ակնեանման ցանավորում Էրլոտինիբով հարուցված )։ Մաշկի բիոպսիան, արյան հետազատությունը և իմունոլոգիական թեստերը ևս օգտագործվում են ախտորոշման մեջ։
Դեղ միջնորդված մաշկային դրսևորումները ունեն բնորոշ ժամանակացույց։ Ցանի առաջացման բնորոշ ժամկետը կարող է օգնել տարբերակել ռեակցիայի տեսակը։ Օրինակ՝ սուր գեներալիզացված էկզանթեման սովորաբար դրսևորվում է դեղորայք ընդունելուց հետո 4 օրվա ընթացքում։ Էուզինոֆիլիայով և համակարգային դրսևորումներով ընթացող ռեակցիաները՝ 15-40 օրվա ընթացքում, տոքսիկ էպիդերմալ նեկրոլիզը և Ստիվենս-Ջոնսոնի համախտանիշը՝ 7-21 օրվա ընթացքում, էկզանթեմատոզ ցանավորումը՝ 4-14 օրում։ Իսկ անաֆիլաքսիան առաջանում է րոպենների ընթացքում ։
Ստիվենս-Ջոնսոնի համախտանիշը և տոքսիկ էպիդերմալ նեկրոլիզը մաշկային ծանր դրսևորումներով դեղորայքային ռեակցիաներ են, որոնք ներառում են մաշկը և լորձաթաղանթները։ Այն ճշգրիտ ախտորոշելու համար շատ կարևոր է մանրամասն ուսումնասիրել դեղերի ընդունման պատմությունը։ Հաճախ կարող են պատճառ հանդիսանալ մի քանի դեղամիջոցներ, և փորձնական ալերգիկ թեստերը կարող են օգնել ախտորոշմանը։ Հայտնի է, որ սուլֆա դեղամիջոցները որոշ մարդկանց մոտ կարող են առաջացնել տոքսիկ էպիդերմալ նեկրոլիզ կամ Ստիվենս-Ջոնսոնի համախտանիշ։ Օրինակ, ՄԻԱՎ- ով հիվանդները ունեն ՍՋՀ-ի կամ ՏԷՆ-ի ավելի հաճախակի դեպքեր, քանի որ նրանց մոտ առկա է դեղերի նյութափոխանակությանը մասնակցող ֆերմենտներ ի ցածր մակարդակ, որոնք պատասխանատու են սուլֆա դեղամիջոցների դետոքսիկացման համար։ Գենետիկան կարևոր նախատրամադրող գործոն է հանդիսանում տոքսիկոդերմիաների առաջացման համար ։ Օրինակը՝ կարբամեզեպինի նկատմամբ գերզգայունությունը կապված է ասիական պոպուլյացիաներում HLA-B*5801 գենետիկական ալելի առկայության հետ ։
Գունյակ
Գունյակ (Gunjac), երկլարանի թավջութակ, որն օգտագործվում է Խորվաթիայում։ Այն նվագում են աղեղով։ Օգտագործվում է Խորվաթիայի գրեթե բոլոր հատվածներում։
Ամեն տարի Դրագուչում (Իստրիա) կայանում է գունյակ նվագողների փառատոն ։
Ծանոթագրություններ
Կատեգորիա:Աղեղնավոր երաժշտական գործիքներ
Դորնոխ
Դորնոխ (Dornoch, Dornach, Dòrnach), քաղաք, Շոտլանդիայի հյուսիս։ Նախկինում եղել է Սատերլանդի կենտրոն։ Այժմ մտնում է Հայլենդ շրջանի մեջ։
Քաղաքի բնակչությունը 2016 թվականի հաշվով կազմում է 1260 մարդ ։
Քաղաքում կա նաև խոտածածկ օդային գոտի, որը հարմար է փոքր ինքնաթիռների և ուղղաթիռների համար։
Դորնոխ անվանումը նշանակում է խճճված տեղ, այսինքն տարածքը պարունակում է բռունցքի չափ, որը կարող է օգտագործվել որպես զենք։ 2005 թվականի հունվարի 13-ին Դորնոխին շնորհվեց Ֆիրիտրա Թաուն քաղաքի կարգավիճակ։
Տաճար
Դորնոխյան ամրոցում կնքվել է Մադոննայի որդին, այն օրը երբ տեղի է ունեցել Մադոննայի ամուսնությունը մոտակա Սկիբո ամրոցում։ 2010 թվականի սեպտեմբերի 25-ին տաճարում տեղի է ունեցել բրիտանացի դերասանուհի Թալուլա Ռայլիի և ամերիկացի միլիարդատեր Իլոն Մասկի ամուսնությունը ։
Դորնոխը հանրաճանաչ մշակույթում
Ռոսամանդ Պիլչերի վերջին վեպը՝ Ձմեռային արևադարձը հիմնականում Դորնոպխի մոտակայքում է գրված։
Ծանոթագրություններ
Կատեգորիա:Բնակավայրեր այբբենական կարգով
Էմբարգո
Էմբարգո (embargo), բեռնարգելք, կալանք, արգելքի սահմանում, embargar՝ կալանել, խոչընդոտել, խանգարել, ծագել է imbarricare բառից։ Էմբարգո է ․
Էմբարգոյի նպատակ կարող են լինել այլ պետությունների նկատմամբ ճնշամիջոցները, նրան նյութական վնաս հասցնելու ցանկությունը։
Ծանոթագրություններ
Կատեգորիա:Տնտեսագիտական տերմիններ Կատեգորիա:Միջազգային առևտուր Կատեգորիա:Միջազգային պատժամիջոցներ
Դեմին (Սովետսկի շրջան)
Դեմին (Демин), գյուղ Ռուսաստանի Ռոստովի մարզի Սովետսկի շրջանում։ Մտնում է Սովետսկի գյուղական համայնքի կազմի մեջ։
Կատեգորիա:Ռոստովի մարզի Սովետսկի շրջանի բնակավայրեր Կատեգորիա:Ռուսաստանի խուտորներ
Կովալի (գյուղ, Յարցևսկի շրջան)
Բնակչությունը 2007 թվականին գրանցված տվյալներով կազմում էր 23 մարդ։
Արտաքին հղումներ
Կատեգորիա:Ռուսաստանի գյուղեր Կատեգորիա:Ռուսաստանի Սմոլենսկի մարզի Յարցևսկի շրջանի բնակավայրեր
(2296) Կուգուլտինով
(2296) Կուգուլտինով (Kugultinov), աստերոիդ աստերոիդների հիմնական գոտում։ Հայտնաբերվել է 1975 թվականի հունվարի 18-ին Լյուդմիլա Չեռնիխի կողմից Նաուչնիում ։
Միջին հեռավորությունը Արեգակից կազմում է 3,178551 ա. մ., առավելագույնը մոտենում է 2,6459 ա. մ. հեռավորության վրա և հեռանում 3,7112 ա. մ. ։ Արեգակի շուրջ մեկ ամբողջական պտույտ է կատարում 2069,87 երկրային օրվա ընթացքում, իր ուղեծրով շարժվելով միջինում 0,173924 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 1,26° անկյուն։
Արտաքին հղումներ
Կատեգորիա:1975 թվականին հայտնաբերված աստղագիտական մարմիններ Կատեգորիա:Լյուդմիլա Չեռնիխի կողմից հայտնաբերված աստերոիդներ Կատեգորիա:Աստերոիդների հիմնական գոտու աստերոիդներ
Լերների գործակից
Լերների գործակից կամ Լերների ինդեքս, արդյունաբերության շուկաների տեսության մեջ ձեռնարկության շուկայական հզորության ցուցանիշ, որը հավասար է սահմանային արժեքի նկատմամբ գնի հարաբերական գերազանցմանը։ Գործակիցն առաջարկել է տնտեսագետ Ա. Լերները 1934 թվականին։ Գործակիցը կարող է օգտագործվել անազնիվ մրցակցության պայմաններում շուկայական հզորությունը գնահատելու համար․ օրինակ՝ մենաշնորհները։
Սահմանում
որտեղ P — ապրանքի գինը; MC — առավելագույն պահումներ.
Գործակիցը արժեքներ է վերցնում զրոյից մինչև մեկ։ Որքան մեծ է այն, այնքան մեծ է ընկերության շուկայական հնրաավորությյունը։ Կատարյալ մրցակցության պայմաններում գինը հավասար է սահմանային արժեքին, իսկ գործակիցը դառնում է զրո։
Կապն առաձգականության հետ
Նաև գործակիցը կարող է հաշվարկվել պահանջարկի առաձգականության միջոցով՝ որպես հակադարձ համեմատական ​​արժեք.
որտեղ  — պահանջարկի առանձգականությունն է գնի ընկերության արտադրանքի վրա։
Կատարյալ մրցակցության պայմաններում ֆիրմայի արտադրանքի պահանջարկը լիկտաար առաձգական է։ Առաձգականությն ցուցանիը ձգտում է դեպի անսահմանություն, հետևաբար առաձգականության փոխադարձությունը ձգտում է զրոյի։ Սա նշանակում է, որ գինը հավասար է սահմանային արժեքին։ Արդյունքն ակնհայտ ինտուիտիվ նշանակություն ունի։ Կատարյալ մրցակցության պայմաններում ֆիրմաները վաճառում են միատարր արտադրանք, տիրապետում են շուկայի միայն մի փոքր մասնաբաժնի, իսկ սպառողները տիրապետում են գների մասին ողջ տեղեկատվությանը։ Գինը սահմանային արժեքից բարձր սահմանելու փորձը անմիջապես կհանգեցնի գնորդների արտահոսքի դեպի այլ վաճառողներ։ Արդյունքում պահանջարկը կլինի կատարյալ առաձգական։
Եզրակացություն
Դիտարկենք շահույթի առավելագույնի հասցնելու խնդիրը, որը լուծում է ընկերությունը.
որտեղ P(Q) - պահանջարկի հակադարձ ֆունկցիա (գնի կախվածությունը ծավալից); C(Q) – պահումների ֆունկցիա։ Հետևաբար արտադրության օպտիմալ ծավալը կարելի է գտնել պայմանից.
որտեղ MC(Q) – առավելագույն պահումների ֆունկցիան է։ Օպտիմալության պայմանը կարող է վերաշարադրվել հետևյալ կերպ.
Փակագծերում երկրորդ տերմինը, ըստ սահմանման, պահանջարկի գնային առաձգականության ցուցանիշ է՝ վերցված հակառակ նշանով։ Սա տալիս է պահանջվող կապը.
Գնանշման կանոններ
Ենթադրենք, որ պահանջարկի գնային առաձգականությունը հաստատուն է։ Ենթադրությունը վավեր է աստիճանային ֆունկցիայի համար։ Այնուհետև գինը հավասար կլինի սահմանային պաահումներին, որը բազմապատկվում է որոշ գործակցով.
որտեղ M – գնանշման հարաբերական չափն է.
Շահույթ
Շուկայակկան հզորություն ունենալլը ինքնին չի երաշխավորում բարձր շահույթ, քանի որ շահույթը կախված է միջին ծախսի և գնի հարաբերակցությունից։ Ընկերությունը կարող է ավելի շատ շուկայական հզորություն ունենալ, քան մեկ այլ ընկերություն, բայց ավելի քիչ շահույթ ստանալ։ Որպես օրինակ՝ համեմատենք նույն տարածքում գործող միջին սուպերմարկետն ու հարմարավետ խանութը։ Սուպերմարկետներում մակնշումը սովորաբար կազմում է 15-20%, իսկ հարմարավետ խանութներում 25-30%։ Սա բացատրվում է նրանով, որ սուպերմարկետները գործում են ավելի մրցակցային միջավայրում՝ իրենց գործունեության ընթացքում միաժամանակ աշխատում են նաև այլ կետեր՝ հաճախորդների զգալի քանակ ապահովելու համար, անհրաժեշտ է առաջարկել գրավիչ գներ։
Շուրջօրյա խանութներն ավելի բարձր գին են գանձում, քան սուպերմարկետները, քանի որ նրանց որոշ հաճախորդներ գալիս են այն ժամանակ, երբ վաճառակետերի մեծ ընտրություն չկա կամ փոքր գնումների համար անիմաստ է այլ տարբերակներ փնտրել։ Նման խանութների այցելուների թիվը հիմնականում ավելի քիչ է կախված գներից, քան սուպերմարկետներում։ Համաձայն Լերների գործակցի՝ փոքր խանութները ձեռք են բերում ավելի մեծ մենաշնորհային իշխանություն, քանի որ նրանք նույն ապրանքի համար ավելի բարձր գնանշում են անում։ Բայց միևնույն ժամանակ, նման խանութները սովորաբար ստանում են զգալիորեն ավելի փոքր շահույթ, քան սուպերմարկետը, քանի որ դրանք ունեն շատ ավելի փոքր իրացում, իսկ միավորի միջին ծախսերը ավելի բարձր են։
Գրականություն
Կատեգորիա:Միկրոէկոնոմիկա Կատեգորիա:Տնտեսական ցուցանիշներ Կատեգորիա:Գնագոյացում Կատեգորիա:Տնտեսություն Կատեգորիա:Մրցակցություն
Բրազաբրանտիս
Բրազաբրանտիս (Brazabrantes), համայնք Բրազիլիայում՝ Գոյաս նահանգի կազմում։ Գտնվում է Հյուսիս-արևելյան նահագի Գոյաս մարզում։ Մտնում է Արագարսաս գավառի կազմի մեջ։ Բնակչությունը կազմում է 3096 մարդ՝ 2006 թվականի տվյալներով։ Գրավում է 123,548 կմ2 տարածք։ Բնակչության խտությունը՝ 25,1 մարդ/կմ²։
Պատմություն
Քաղաքը հիմնադրվել է 1958 թվականին։
Վիճակագրություն
Կատեգորիա:Բրազիլիայի բնակավայրեր Կատեգորիա:Գոյաս նահանգի բնակավայրեր
Պերեպելիչիե
Պերեպելիչիե (Перепеличчя), գյուղ Ուկրաինայի Վիննիցայի մարզի Նեմիրովի շրջանում։
2001 թվականի տվյալներով Պերեպելիչիե գյուղում բնակվում էր 180 մարդ։ Բնակավայրը զբաղեցնում է 1,21 կմ² տարածք։ Բնակչության խտությունը կազմում էր 148,76 մարդ/կմ²։
Արտաքին հղումներ
Կատեգորիա:Ուկրաինայի Վիննիցայի մարզի Նեմիրովի շրջանի բնակավայրեր Կատեգորիա:Ուկրաինայի գյուղեր
Թուխրեկ
Թուխրեկ, գյուղ Արևմտյան Հայաստանում, Բիթլիսի վիլայեթի Ճապաղջրի գավառակում։ Գտնվում էր Գոյնուկ գետի ստորին հոսանքի աջ կողմում՝ անտառապատ վայրում։
XX դարի սկզբին Թուխրեկն ուներ 38 տուն քուրդ բնակիչ ։
Ծանոթագրություններ
Կատեգորիա:Արևմտյան Հայաստանի գյուղեր
Վալտինա
Վալտինա (Valtina), գյուղ Էստոնիայի Վալգամաա նահանգի Կառուլա շրջանում։
2011 թվականի տվյալներով գյուղում բնակվում էր 28 մարդ։
Արտաքին հղումներ
Կատեգորիա:Էստոնիայի Վալգամաա նահանգի Կառուլա շրջանի բնակավայրեր Կատեգորիա:Էստոնիայի գյուղեր
Արիշպարովո
Արիշպարովո (Арышпарово, Арышпар), գյուղ Ռուսաստանի Բաշկորտոստան հանրապետության Բելորեցկի շրջանի կազմում։
Բնակչությունը 2009 թվականին գրանցված տվյալներով կազմում էր 134 մարդ։
Արտաքին հղումներ
Կատեգորիա:Ռուսաստանի գյուղեր Կատեգորիա:Ռուսաստանի Բաշկորտոստան հանրապետության Բելորեցկի շրջանի բնակավայրեր
Իստոկ (Սովետսկի շրջան)
Իստոկ (Исток), ավան Ռուսաստանի Ռոստովի մարզի Սովետսկի շրջանում։ Մտնում է Չիրսկի գյուղական համայնքի կազմի մեջ։
Կատեգորիա:Ռոստովի մարզի Սովետսկի շրջանի բնակավայրեր Կատեգորիա:Ռուսաստանի ավաններ
Արաբերենն Իսրայելում
Արաբերենը Իսրայելում 2018 թվականից պաշտոնական լեզու չէ, սակայն ունի հատուկ կարգավիճակ։ Այն օգտագործվում է Իսրայելի արաբ բնակչության կողմից, որոնք կազմում են երկրի բնակչության մոտ հինգերորդ մասը, մինչդեռ իսրայելական արաբների ճնշող մեծամասնությունը արաբերենից բացի տիրապետում է եբրայերենին։
Լեզվային քաղաքականությունը Պաղեստինում բրիտանական մանդատի ժամանակ
Պաղեստինում բրիտանական մանդատի ժամանակ (1922-1948թթ.) անգլերենը, եբրայերենը և արաբերենը ճանաչվել են որպես պաշտոնական լեզուներ։ Բրիտանական մանդատի ամբողջ ընթացքում նշանների, թղթադրամների, մետաղադրամների, նամականիշների, բրիտանական վարչակազմի հրամանագրերի և պաշտոնական հայտարարությունների մշակումը, ինչպես նաև «Երուսաղեմի ձայն» ռադիոկայանի ծրագրերի մի մասի հեռարձակումը կատարվել են երեք լեզվով։
Արաբերենի օգտագործման կանոնավորումն Իսրայելում
Ներկայումս իսրայելական օրենսդրությունը սահմանում է, որ իսրայելական պետական հեռուստաալիքները եթերի մի մասը պետք է հեռարձակեն արաբերեն (կամ եբրայերեն հեռարձակումների թարգմանություն ապահովեն), մասնավոր ընկերությունները պետք է աշխատանքի պաշտպանության փաստաթղթերը թարգմանեն արաբերեն, եթե նրանց աշխատողների զգալի մասը արաբներ են, դեղերի կամ վտանգավոր քիմիական նյութերի, ինչպես նաև ընտրությունների վերաբերյալ տեղեկատվությունը պետք է տրամադրվի արաբերեն։
Քնեսեթի կողմից ընդունված օրենքները ստեղծվում են եբրայերեն, այնուհետև թարգմանվում արաբերեն և անգլերեն։ Օրենքներն ուժի մեջ են մտնում երկրի պաշտոնական թերթերից մեկում եբրայերեն տեքստի հրապարակումից անմիջապես հետո։ Արաբերեն չթարգմանված տեքստի անհասանելիությունը կարող է համարվել որպես իրավական պաշտպանության միջոց, եթե մեղադրյալն ապացուցի, որ նա չի կարող հասկանալ օրենքի իմաստը։
1990-ական թվականներին Իսրայելի Գերագույն դատարան ուղղված բազմաթիվ դիմումների արդյունքում երկրում կտրուկ աճել է արաբերեն ճանապարհային նշանների թիվը։ Արաբա-իսրայելական կազմակերպությունների կողմից այդ դիմումներից մեկից հետո Գերագույն դատարանը որոշել է եբրայերենից հետո արաբերենը դարձնել Իսրայելի պաշտոնական լեզուն և ավելի լայնորեն կիրառել ։ Արաբերենը օրինականորեն կարող է օգտագործվել Քնեսեթում, բայց արաբ պատգամավորները հազվադեպ են օգտվում այդ հնարավորությունից, քանի որ արաբալեզու բոլոր պատգամավորները խոսում են եբրայերեն, բայց եբրայերեն խոսող ոչ բոլոր պատգամավորներն են տիրապետում արաբերենին։
Եբրայերեն դպրոցներում յոթերորդից իններորդ դասարաններում դասավանդվում է արաբերեն։ Միևնույն ժամանակ, բոլորը կարող են շարունակել արաբերեն սովորել մինչև տասներկուերորդ (ավարտական) դասարանը և ավարտական քննությունը հանձնել արաբերեն։
2007 թվականի մարտին Քնեսեթն ընդունել է Իսրայելում արաբերենի ակադեմիա հիմնելու մասին օրենք՝ եբրայերենի ակադեմիայի նման։ Այս ակադեմիան հիմնադրվել է 2008 թվականին Հայֆայում, որը ներկայումս ղեկավարում է պրոֆեսոր Մահմուդ Ղանայեմը ։
2008 թվականին Քնեսեթի մի խումբ պատգամավորներ ներկայացրել են Իսրայելում արաբերենը պաշտոնական լեզվի կարգավիճակից զրկելու մասին օրինագիծ, սակայն նախաձեռնությունը մերժվել է ։
Համաձայն «Իսրայելը հրեական ժողովրդի ազգային պետությունն է» հիմնական օրենքի, որն ընդունվել է 2018 թվականին, արաբերենը զրկվել է պետական լեզվի կարգավիճակից, սակայն ունի հատուկ կարգավիճակ ։
Ծանոթագրություններ
Կատեգորիա:Իսրայելի լեզուներ Կատեգորիա:Արաբերենն ըստ երկրի
Իգոր Յավրյան
Յավրյան Իգոր Մարտինի, դաշնակահար, ՀՀ արվեստի վաստակավոր գործիչ (2014)։
Կենսագրություն
1967 թվականին ավարտել է Մոսկվայի պետական կոնսերվատորիա ն (Լ. Ն. Վլասենկոյի դասարան), 1984 թվականին՝ Երևանի պետական կոնսերվատորիայի ասպիրանտուրան (ղեկավար՝ Յ․ Հայրապետյան)։
1969–72 թվականներին Սուխումի երաժշտական ուսումարանում եղել է դաշնամուրի դասատու, 1970–72 թվականներին՝ Աբխազիայի պետական ֆիլհարմոնիայի մենակատար և կոնցերտմայստեր։ 1972 թվականից դասավանդել է Երևանի պետական կոնսերվատորիայում։
1996 թվականին եղել է Երևանի պետական կոնսերվատորիայի պրոֆեսոր, 2002-2003 թվականներին՝ մասնագիտացված դաշնամուրի ամբիոնի վարիչ, իսկ 2003-2012 թվականներին՝ դաշնամուրի ֆակուլտետի դեկան։
Որպես մենակատար՝ հանդես է եկել Թբիլիսիի, Երևանի, Յալթայի, Վորոշիլովգրադի, Սուխումի, Կազանի սիմֆոնիկ նվագախմբերի, համատեղ ելույթներ ունեցել Ս. Իսեռլիսի, Սվետլանա Նավասարդյան ի, Ա. Դավթյանի, Հ. Հարությունյանի, Մեդեա Աբրահամյանի, Բարսեղ Թումանյանի, Ս. Մարտիրոսյանի, Յ. Բալյանի, Ա. Մուրադյանի և ուրիշների հետ, դաշնամուրային տրիոյի կազմում (Ջ. Գևորգյան, Ա. Բոգդանյան և ուրիշներ, հետագայում՝ Լևոն Մամիկոնյան) շրջագայել Իսպանիայում, Ավստրիայում, Ռուսաստանում և Գերմանիայում։
Եղել է հայ կոմպոզիտորների 40-ից ավելի ստեղծագործությունների առաջին կատարողը։
Ստեղծել է «դաշնամուրային դպրոց», դասավանդման սեփական մեթոդ։
Բազմիցս եղել է հանրապետական և միջազգային երաժշտական մրցույթների և փառատոների հանձնախմբերի նախագահ։
Էրքյուլ Պուարոյի Սուրբ ծնունդը
«Էրքյուլ Պուարոյի Սուրբ ծնունդը» (Hercule Poirot's Christmas), Ագաթա Քրիստիի դասական դետեկտիվ վեպը Էրքյուլ Պուարոյի մասնակցությամբ։ Առաջին անգամ հրատարակվել է Մեծ Բրիտանիայում Collins Crime Club-ի կողմից 1938 թվականի դեկտեմբերի 19-ին ։ Միցյալ Նահանգներում հրատարակվել է Dodd, Mead and Company-ի կողմից 1939 թվականի փետրվարին «Սուրբ ծննդի մարդասպան» (անգլ․՝ Murder for Christmas) խորագրով ։ 1947 թվականին ԱՄՆ-ում Avon books-ը հրատարակել է «Տոն մարդասպանի համար» (անգլ․՝ A Holiday for Murder) վերնագրով։
Սյուժե
Վեպի իրադարձությունները ծավալվում են Սուրբ ծննդյան նախօրեին և դրանից հետո՝ դեկտեմբերի 22-ից մինչև 27-ը, Անգլիայի և Շոտլանդիայի սահմանին գտնվող Լոնգդեյլ քաղաքի Հորստոն Հոլ տանը։ Գիրքը նվիրված է տանտիրոջ՝ տարեց միլիոնատեր Սիմեոն Լիի սպանության հետաքննությանը, որը քսան տարվա ընթացքում առաջին անգամ որոշել է Սուրբ ծննդին հավաքել իր բոլոր երեխաներին։ Սպանությունը տեղի է ունենում անմիջապես Սուրբ ծննդյան նախորդ երեկոյան՝ մեծ ընտանեկան սկանդալից հետո։
Սպանության կասկածյալներ, ինչպես և Ա. Քրիստիի վեպերի մեծ մասում, դառնում են սպանվածի բոլոր բարեկամներն ու ծառաները։ Ընդ որում, սպանությանը նախորդում է մեկ այլ հանցագործության՝ գողության։
Հիմնական հետաքննությունը վարում է տեղացի տաղանդավոր տեսուչ Սագդենը գնդապետ Ջոնսոնի՝ Միդլշիրի ոստիկանության պետի աջակցությամբ (նախկինում արդեն հայտնվել էր 1935 թվականի «Ողբերգություն երեք գործողություններով» վեպում)։ Քանի որ սպանության երեկոյան Ջոնսոնի տանը հյուրընկալվել էր նրա ընկերը՝ Էրքյուլ Պուարոն, ապա նա հրավիրում է նրան օգնելու սպանության բացահայտման գործին՝ որպես ոչ պաշտոնական խորհրդատու։
Գրելու առանձնահատկություններ
Այս վեպի բնորոշ առանձնահատկությունը սպանության հատկապես արյունոտ բնույթն է, մինչդեռ իր մյուս ստեղծագործությունների մեծ մասում Ա. Քրիստին խուսափում է արյան հետքերի առատությունից. սպանվածի մարմնի վերքը շատ հաճախ շատ փոքր է, կամ այն ընդհանրապես չկա։ Դա արտացոլում է Ա. Քրիստիի՝ ժամանակակից դետեկտիվ ժանրին բնորոշ նատուրալիզմը չսիրելը։ Այս կանոնից նահանջը կապված է Ա. Քրիստիի փեսայի՝ Ջեյմսի (գրողի քրոջ ամուսինը) խնդրանքով, որին նա նվիրել է իր ստեղծագործությունը։ Նվիրագրության մեջ ասվում է․ Իմ սիրելի Ջեյմս, դու միշտ եղել ես իմ ամենանվիրված և բարյացակամ ընթերցողներից մեկը, այդ պատճառով ես լրջորեն վշտացա՝ ստանալով քո քննադատական դիտողությունները։ Դու բողոքել ես, որ իմ սպանությունները չափազանց ռաֆինացված են դառնում, այլ կերպ ասած՝ սակավարյուն։ Դուք ցանկանում եք «իսկական դաժան սպանություն մեծ քանակությամբ արյունով», երբ ոչ ոք կասկած չի ունենա, որ դա սպանություն է։ Այս պատմությունը գրված է հատուկ ձեզ համար։ Հուսով եմ, որ այն Ձեզ դուր կգա։ Քեզ սիրող քենի՝ Ագաթա։
Ծանոթագրություններ
Կատեգորիա:Ագաթա Քրիստիի ստեղծագործություններ Կատեգորիա:1939 գրքեր Կատեգորիա:Ագաթա Քրիստիի վեպեր Կատեգորիա:1938 վեպեր Կատեգորիա:Հեռուստաշոուների հիմք ծառայած վեպեր Կատեգորիա:Անգլերեն վեպեր
Վնասակար խորհուրդ (մուլտֆիլմ, 1980)
«Վնասակար խորհուրդ»  Գրիգորի Օստերի՝ «Եթե հայրիկի կամ մայրիկի մոտ ես» բանաստեղծության հիման վրա նկարահանված կարճամետրաժ մուլտֆիլմ «Վնասակար խորհուրդներ» շարքից, նկարահանվել է 1980 թվականին ։
Մուլտիպլիկացիոն ալմանախի երկու սյուժեները «Ուրախ կարուսելն է» № 17 (1986 թվական)։
Սյուժե
Մուլտֆիլմի սյուժեն Չիժիկ-Պիժիկի մասին է, որը փոքրիկ աղջկան խորհուրդ է տալիս, թե ինչպես վարվել, երբ ծնողների մոտ ծանոթ հյուր է գալիս։ Մուլտֆիլմն ամբողջությամբ հետևում է բանաստեղծության  իրադարձություններին, բացառությամբ այն բանի, որ նրանում չի հիշատակվում վերջին քառատոնը․ Հայրիկը կբռնի ձեր ուսերից Են որևէ տեղ կտանի։ Այնտեղ երևի շատ երկար ժամանակ Հայրիկը ձեզ կգովի։
Արտաքին հղումներ
Կատեգորիա:«Սոյուզմուլտֆիլմ» ստուդիայի մուլտֆիլմեր Կատեգորիա:Գարրի Բարդինի մուլտֆիլմեր Կատեգորիա:1980 մուլտֆիլմեր
Հայրիկ Ղազարյան
Հայրիկ Սիրականի Ղազարյան, երգիչ Հայրիկ,, երգերի հեղինակ, մանկավարժ։
Կենսագրություն
Ավարտել է Հայաստանի պետական մանկավարժական համալսարանը։ Շուրջ 50 տարի դասավանդել է Ձորագյուղի դպրոցում (2014 թվականից՝ Ղազարյանի անվան)։ Գրել է 100-ից ավելի երգեր։
Հայտնի են՝
Ղազարյանը ստեղծագործել է աշուղ-գուսանական ավանդական տաղաչափությամբ, խոսքն ու մեղեդին ասերգային են և ինքնատիպ։ Երգերը կատարում են «Սայաթ-Նովա» աշուղական անսամբլը, «Գոհար» սիմֆոնիկ նվագախումբ-երգչախումբը, երգիչներ Ս. Հակոբյանը, Թ. Պողոսյանը, Ռ. Սարիբեկյանը, Ս. Գալստյանը, Գ. Հակոբյանը, Մ. Շահինյանը, Գ. և Դ. Խաչատրյանները և ուրիշներ։
Լույս են տեսել «Մշո հավքեր» (1991 թվական) երգերի նոտագրված ժողովածուն, «Երգարանը» (1993 թվական)։
Վիսոկոե (գյուղ, Պրիյատինի շրջան)
Վիսոկոե (Високе), գյուղ Ուկրաինայի Պոլտավայի մարզի Պրիյատինի շրջանում։
Հայրիկ Ղազարյան
Կենսագրություն
Կատեգորիա:Ձորագյուղ (Գեղարքունիքի մարզ) գյուղում ծնվածներ
Վիսոկոե (գյուղ, Պրիյատինի շրջան)
2001 թվականի տվյալներով Վիսոկոե գյուղում բնակվում էր 131 մարդ։ Բնակավայրը զբաղեցնում է 1132 կմ² տարածք։ Բնակչության խտությունը կազմում էր 115,72 մարդ/կմ²։
Արտաքին հղումներ
Կատեգորիա:Ուկրաինայի Պոլտավայի մարզի Պրիյատինի շրջանի բնակավայրեր Կատեգորիա:Ուկրաինայի գյուղեր
Կոլոդեժնո (գյուղ, Ռոմանովսկի շրջան)
Կոլոդեժնո (Колодяжне), գյուղ Ուկրաինայի Ժիտոմիրի մարզի Ռոմանովսկի շրջանում։ Հիմնադրվել է 1500 թվականին։
2001 թվականի տվյալներով Կոլոդեժնո գյուղում բնակվում էր 637 մարդ։ Բնակավայրը զբաղեցնում է 219,7 կմ² տարածք։ Բնակչության խտությունը կազմում էր 2,9 մարդ/կմ²։
Արտաքին հղումներ
Կատեգորիա:Ուկրաինայի Ժիտոմիրի մարզի Ռոմանովսկի շրջանի բնակավայրեր Կատեգորիա:Ուկրաինայի գյուղեր Կատեգորիա:1500 թվականին հիմնադրված բնակավայրեր Կատեգորիա:1241 թվականին հիմնադրված բնակավայրեր
Ադամ Սալայ
Ադամ Սալայ (Szalai Ádám, ), հունգարացի ֆուտբոլիստ ։ Հունգարիայի ֆուտբոլայի ազգային հավաքականի և գերմանական Հոֆենհայմ ֆուտբոլային ակումբի կիսապաշտպան։ Հասակը՝ 193 սմ, իսկ քաշը՝ 87 կգ։
Գերմանական ակումբում և Հունգարիայի ֆուտբոլի ազգային հավաքականի կազմում Ադամ Սալայը հանդես է գալիս 28 համարի ներքո ։ Հունգարիայի հավաքականի կազմում հանդես է գալիս 2009 թվականի փետրվարի 11-ից, առաջին խաղում մրցելով Իսրայելի ֆուտբոլի ազգային հավաքականի դեմ ։
Արտաքին հղումներ
Կատեգորիա:Հունգարացի ֆուտբոլիստներ Կատեգորիա:Հունգարիայի հավաքականի ֆուտբոլիստներ Կատեգորիա:Բունդեսլիգայի ֆուտբոլիստներ Կատեգորիա:ՈՒԵՖԱ Եվրո 2016-ի ֆուտբոլիստներ Կատեգորիա:Ֆուտբոլի հարձակվողներ
Պեգասուս ավիաուղիներ
Պեգասուս ավիաուղիներ (Pegasus Hava Taşımacılığı A.Ş.), թուրքական բյուջետային ավիաընկերություն, որի կենտրոնական գրասենյակը գտնվում է Ստամբուլում։ Իրականացնում է մշտական և չարթերային թռիչքներ Եվրոպայում և Թուրքիայում։ IZair ավիաընկերությունը իր բոլոր թռիչքները իրականացնում է Pegasus Airlines-ի անունից։ Հիմնադրվել է 1989 թ-ին։ Պեգասուսի չվերթների ցանցը բաղկացած է 22 երկրներում գործող շուրջ 49 թռիչքուղիներից, որոնցից 19-ը՝ ներթուրքական և 30-ը՝ միջազգային ։ Պեգասուսի նավատորմը ամենաերիտասարդն է Թուրքիայում ։ Պեգասուսի օդային նավատորմում առկա են 94 ինքնաթիռներ՝ 33 Բոինգ Բ737 - 800, 42 Էյրբաս Ա320 - 200neo, 12 Ա320-200ceo, 7 Էյրբաս Ա321-200neo :
Պեգասուս Ավիաուղիների թոփ ներթուրքական թռիչքների  ուղղություններն են՝ Հաթայ, Ալանիա, Ուրֆա, Տրապիզոն, Գազիանթեփ, Դալաման, Բոդրում, Անթալիա, Իզմիր, Կայսերի։ Պեգասուսը ակտիվորեն ուղևորափոխադրումներ է իրականացնում նաև հետևյալ միջազային երթուղիներով՝ Սկոպյե, Պրահա, Բուդապեշտ, Շարմ Էլ Շեյխ, Հուրգադա, Բարսելոնա, Թել Ավիվ, Բուխարեստ, Դուբայ, Բեյրութ ։
Տեղեկատվական անվտանգությունը, ծառայությունների որակը, շրջակա միջավայրի պաշտպանությունը, ուղևորների առողջությունը և անվտանգության ապահովման այլ միջոցառումները այն հիմնական չափորոշիչներն են, որոնցով առաջնորդվում է Պեգասուսը ։
Հղում
Կատեգորիա:Թուրքական ավիաընկերություններ Կատեգորիա:Օդային տրանսպորտի միջազգային ասոցիացիայի անդամներ
Վայլտինգեն
Վայլտինգեն  (Weiltingen), կոմունա Գերմանիայի Բավարիա երկրամասում։
Ենթարկվում է Միջին Ֆրանկոնիա վարչական շրջանին։ Գտնվում է Անսբախ շրջանում։ Բնակչությունը 1385 մարդ (ըստ 2010 թվականի դեկտեմբերի 31-ի) ։ Տարածքը 24,02 կմ² է։ Պաշտոնական կոդ՝ 09 5 71 218։
Կոմունան ստորաբաժանվում է 8 գյուղական շրջանների։
Արտաքին հղումներ
Կատեգորիա:Գերմանիայի քաղաքներ
Կովալի (գյուղ, Պոչինկովսկի շրջան)
Կովալի (Ковали), գյուղ Ռուսաստանի Սմոլենսկի մարզի Պոչինկովսկի շրջանի կազմում։
Բնակչությունը 2007 թվականին գրանցված տվյալներով կազմում էր 101 մարդ։
Արտաքին հղումներ
Կատեգորիա:Ռուսաստանի գյուղեր Կատեգորիա:Ռուսաստանի Սմոլենսկի մարզի Պոչինկովսկի շրջանի բնակավայրեր
Կալաչ-Կուրտլակ (Սովետսկի շրջան)
Կալաչ-Կուրտլակ (Калач-Куртлак), սլոբոդա Ռուսաստանի Ռոստովի մարզի Սովետսկի շրջանում։ Կալաչ-Կուրտլակսկի գյուղական համայնքի վարչական կենտրոնն է։
Կատեգորիա:Ռոստովի մարզի Սովետսկի շրջանի բնակավայրեր
Լեոն Խվիստեկ
Լեոն Խվիստեկ (Leon Chwistek, ), 20-րդ դարի առաջին կեսի լեհ փիլիսոփա, տրամաբան, մաթեմատիկոս, նկարիչ, գրող, գրաքննադատ, արվեստաբան,արվեստի տեսաբան, մանկավարժ։ Եղել է ավանգարդիստական արվեստի ամենավառ ներկայացուցիչներից մեկը երկու աշխարհամարտերի միջև ընկած ժամանակաշրջանում։
Կենսագրություն
Լեոնի հայրը ճանաչված բժիշկ էր, իսկ մայրը եղել է Յան Մատեյկոյի շնորհալի սանուհիներից մեկը, նկարչուհի, դաշնակահարուհի։ Լեոնը մանկությունն անց է կացրել Զակոպանեում, որտեղ մտերմացել է Շիմանովսկու, Բրոնիսլավ Մալինովսկու, Վիտկևիչի հետ (հետագայում՝ տարիներ շարունակ վերջինիս հետ սուր բանավեճերի մեջ է մտել, նրան զանազան կերպարանքներով պատկերել իր ստեղծագործություններում)։ 1903—1904 ազատ ունկնդիր էր Կրակովի գեղարվեստի ակադեմիայում, որտեղ աշակերտել է Յուզեֆ Մեհոֆերին։ Այնուհետև Յագելոնյան համալսարանում ուսումնասիրել է փիլիսոփայություն ու մաթեմատիկա, ուսումնառությունը շարունակել Գյոթինգենում ու Վիեննայում (1908—1910 թթ.): 1913—1914 թվականներին նկարչություն է սովորել Փարիզում, ծանոթացել կուբիստների արվեստին։ 1914—1916 թվականներին մասնակցել է Առաջին համաշխարհային պատերազմի կռիվներին։
1917 թվականից անդամակցել է «Լեհաստանի էքսպրեսիոնիստներ» խմբին (Վիտկևիչ, Տիտուս Չիժևսկի և այլք, 1918 թվականից հանդես է եկել ֆորմիզմի դրոշի ներքո), եղել է արվեստագետների այդ խմբի գլխավոր տեսաբանը, 1919—1921 թվականներին լույս է ընծայել «Ֆորմիստներ» ամսագիրը (հրատարակել է վեց համար)։ 1922 թվականից մաթեմատիկա է դասավանդել Յագելոնյան համալսարանում, 1928-ին այնտեղ գիտական ատենախոսություն է պաշտպանել մաթեմատիկական տրամաբանության թեմայով։ 1930 թվականից դասախոսել է Լվովի համալսարանում, դարձել Լվովի մաթեմատիկական դպրոցի ականավոր ներկայացուցիչներից մեկը։
Երբ սկսվել է Երկրորդ համաշխարհային պատերազմը, Խվիստեկը մնացել է խորհրդային զորքերի կողմից գրավված Լվովում, համագործակցել խորհրդային իշխանություններին աջակցող «Czerwony Sztandar» թերթի հետ, խորհրդային իշխանությունն ու Ստալինին փառաբանող հոդվածներ տպագրել այնտեղ։ 1940 թվականի սեպտեմբերի 17-ին ընդունվել է Ուկրաինայի գրողների միության շարքերը, 1941-ի հունիսին՝ նախքան հիտլերականների հարձակումը, խորհրդային զորքերի հետ տարհանվել է։ 1941—1943 թվականներին մաթեմատիկա է դասավանդել Թբիլիսիում, այնուհետև՝ Մոսկվայում։ Մասնակցել է Լեհ հայրենասերների միության աշխատանքներին։
Փիլիսոփան
1929 թվականից Խվիստեկը, որպես տրամաբանության պրոֆեսոր, դասախոսել է Լվովի համալսարանում։ 1930-ական թվականներին նրան առանձնապես հետաքրքրել են գիտության փիլիսոփայության հիմնախնդիրները, որոնց վերաբերյալ նրա հեղինակած աշխատությունը թարգմանվել է անգլերեն և 1948 թվականին հրատարակվել The Limits of Science խորագրով ։
1920-30-ական թվականներին եվրոպացի բազմաթիվ փիլիսոփաներ փորձում էին մաթեմատիկական տրամաբանության միջոցներով բարեփոխել ավանդական փիլիսոփայությունը։ Լեոն Խվիստեկը գտնում էր, որ այդ «բարեփոխումները» հաջողությամբ չեն կարող պսակվել։ Ըստ նրա՝ իրականությունը անկարելի է նկարագրել մարդու կողմից ստեղծված, ձևական տրամաբանության սկզբունքների վրա հիմնված մեկ համակարգի միջոցով, քանզի իրականությունը մեկը չէ, այլ բազում է, բազմաձև, բազմատեսք։
Խվիստեկը վիճարկելի էր համարում աքսիոմատիկ մեթոդը՝ ցույց տալով, որ գոյություն ունեցող աքսիոմատիկ համակարգերը հակասական են ։
Վիպասանը
Լեոն Խվիստեկը հեղինակել է երկու վեպ։
Nightmare (խումբ)
Nightmare (ナイトメア), ճապոնական visual kei խումբ։ Խումբը ստեղծվել է 2000 թվականի հունվարի 1 ։
Անդամներ
Հիցուգի (柩) (Hitsugi) - Կիթառահար
Սակիտո (咲人) (Sakito) - Կիթառահար